Άλεξ Μενέντεθ

Ο **Άλεξ Μενέντεθ Αλεχάνδρο Ντίεθ** {ισπανικά : **Alejandro 'Álex' Menéndez Díez David Aganzo Méndez**} (γεννημένος στις 15 Ιουλίου 1991, στο Χιχόν της βόρειας Ισπανίας) είναι Ισπανός επαγγελματίας ποδοσφαιριστής, ο οποίος αγωνίζεται ως αριστερός οπισθοφύλακας για λογαριασμό της Λανγρέο στο όμιλο Grupo I του πρωταθλήματος της Σεγούντα Φεντερασιόν.
## Καριέρα
Ο Μενέντεθ ξεκίνησε την καριέρα του στα τμήματα υποδομών της **Astur CF** το 1996. Από το 2003 και για επταετία υπήρξε μέλος των ακαδημιών της Σπόρτινγκ Χιχόν αγωνιζόμενος αρχικά ως αριστερός εξτρέμ  και τη σεζόν 2010-2011, αγωνίστηκε για πρώτη φορά με τη φανέλα της Σπόρτινγκ Χιχόν Β,  δηλαδή την αναπληρωματική ομάδα του συλλόγου, στο πρωτάθλημα της Σεγούντα Ντιβισιόν Β - Grupo II. 

Παρά τις 21 συμμετοχές του Μενέντεθ, η ομάδα γνώρισε τον υποβιβασμό για να επανέλθει στην κατηγορία την επόμενη χρονιά. 

Ο Μενέντεθ εμφανίστηκε για πρώτη φορά με τη φανέλα της πρώτης ομάδας στις 13 Δεκεμβρίου 2011, αγωνιζόμενος για 90 λεπτά σε μια εκτός έδρας νίκη με 1–0 επί της Μαγιόρκα στη φάση των 32 του Κυπέλλου Ισπανίας της σεζόν 2011/12.  

Την 1η Μαΐου του επόμενου έτους, έπαιξε ξανά σε ολόκληρο τον αγώνα για το  πρωτάθλημα της La Liga, και ειδικότερα στην εντός έδρας  ήττα με 2–3 από τη Βιγιαρεάλ, όμως στο τέλος της σεζόν η Χιχόν γνώρισε τον υποβιβασμό από την κατηγορία μετά από 4 χρόνια συνεχούς παρουσίας στην κορυφαία Ισπανική ποδοσφαιρική διοργάνωση.  

Ο υποβιβασμός αυτός δεν πτόησε τον νεαρό παίκτη, ο οποίος στις 13 Αυγούστου 2013, υπέγραψε νέο τριετές συμβόλαιο με τον σύλλογο. 

Το καλοκαίρι του 2014 προήχθη οριστικά στην πρώτη ομάδα της Σπόρτινγκ, η οποία αγωνίζονταν πλέον στη Σεγούντα Ντιβισιόν. Ο Μενέντεθ σημείωσε το πρώτο του επαγγελματικό γκολ στις 20 Σεπτεμβρίου 2015, κλείνοντας μια εκτός έδρας νίκη με 3–2 επί της Ντεπορτίβο Λα Κορούνια.  

Το δεύτερο γκολ του ήρθε δύο αγωνιστικές αργότερα σε έναν άλλο εκτός έδρας αγώνα που έληξε με νίκη με 2–1 επί της Εσπανιόλ.

Στις 30 Ιουλίου 2016, ο Μενέντεθ ως ελεύθερος παίκτης πλέον, υπέγραψε διετές συμβόλαιο με την Χιρόνα, η οποία αγωνίζονταν στη 2η κατηγορία.  

Ωστόσο η παραμονή του στη Χιρόνα υπήρξε συντομότατη καθώς στις 8 Αυγούστου, μετά από σοβαρό τραυματισμό στο γόνατο, έμεινε ελεύθερος. 

Αφού παρέμεινε εκτός των αγωνιστικών χώρων για ένα χρόνο, στις 13 Ιουλίου 2017, ο παίκτης συμφώνησε σε διετές συμβόλαιο με την Ρέους.

Οι 31 εμφανίσεις του στο πρωτάθλημα και η σταθερή απόδοσή του, του έδωσαν την δυνατότητα να υπογράψει το πρώτο του διετές συμβόλαιο με ομάδας του εξωτερικού και πιο συγκεκριμένα με τον  Άρη Θεσσαλονίκης., στον οποίο προπονητής ήταν ο συμπατριώτης του Πάκο Ερρέρα.

Αν και η σεζόν 2018/19 ξεκίνησε καλά για τον παίκτη, στη συνέχεια ο  Μενέντεθ δυσκολεύθηκε να βρει τα πατήματά του και έχασε την θέση του στο βασικό σχήμα. Πραγματοποίησε το ντεμπούτο του με τους «κίτρινους» στο νικηφόρο  εντός έδρας αγώνα με την Λάρισα στις 2 Σεπτεμβρίου 2018 (τελικό σκορ 2-0).  

Επέστρεψε στην Ισπανία στις 31 Ιανουαρίου 2019, με εξάμηνο δανεισμό στην ομάδα της Kόρδοβα. 

Όταν τελικά ξαναγύρισε στον Άρη, παροπλίστηκε και αναγκάστηκε να προπονείται ξεχωριστά από τους συμπαίκτες του. 

Γενικότερα, ο Μενέντεθ δεν δικαίωσε τις προσδοκίες των ανθρώπων του Άρη και στο διάστημα που έπαιξε στο Κλεάνθης Βικελίδης καταγράφοντας συνολικά μόλις 14 επίσημες εμφανίσεις (11 συμμετοχές στο Πρωτάθλημα και 3 στο Κύπελλο Ελλάδας), χωρίς να σημειώσει κάποιο τέρμα αλλά μετρώντας και τρεις ασίστ.

Στις 28 Ιανουαρίου 2020, το συμβόλαιο του παίκτη λύθηκε με αμοιβαία συμφωνία. 

Στις 19 Μαρτίου 2021, κι αφού πρώτα πέρασε μια δοκιμαστική περίοδο, υπέγραψε με την ισπανική ομάδα Θαμόρα, ομάδας τρίτης κατηγορίας, μέχρι το τέλος της σεζόν.  

Μετά τη λήξη της σεζόν, έμεινε ελεύθερος από τη Θαμόρα και μόλις τον Ιανουάριο του επόμενου έτους βρήκε νέα ομάδα, εντασσόμενος στη **Salamanca C.F. UDS** μέχρι τον Ιούνιο του 2022.

Σε εκείνο το σημείο, έμεινε ξανά χωρίς ομάδα και τελικά υπέγραψε συμβόλαιο εξάμηνης διάρκειας με την **Xerez Deportivo FC** (2023, 11 συμ- 0 γκολ) , ενώ από το Γενάρη του 2024 διετέλεσε παίκτης της **CD Covadonga** (2023/24, 20 συμ- 3 γκολ).  

Από τον Ιούλιο του 2024, υπερασπίζεται την αμυντική γραμμής της Λανγρέο.  

## Παραπομπές

## Εξωτερικές πηγές
*Προφίλ στο transfermarkt.gr
*Προφίλ στο bdfutbol.com

Κατηγορία:Ισπανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ισπανοί ποδοσφαιριστές στο εξωτερικό
Κατηγορία:Ποδοσφαιριστές Σπόρτινγκ Χιχόν
Κατηγορία:Ποδοσφαιριστές Χιρόνα ΦΚ
Κατηγορία:Ποδοσφαιριστές Ρέους Ντεπορτίου
Κατηγορία:Ποδοσφαιριστές ΦΚ Κόρδοβα
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Άρη Θεσσαλονίκης
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας